ليونيل ميسي ليونيل أندريس ميسي كوتشيتيني تولد ف 24 يونيو 1987 فروزاريو فلارجونتين, واللي معروف بسميت ليو ميسي, ولا ميسي, هو لعاب د لكورة أرجونتيني تيتعتابر من بين أحسن اللعابة د كورة فالتاريخ.1 ميسي تيلعب معا لفرقة د پاري سان جيرمان ف فرانصا, و مع لمونتخاب لوطني د كورة ديال لارجونتين. ميسي عندو بزاف ديال لأرقام قياسية فلعالم ديال كورة, منها بحال دابا: - أكبر عدد ديال لكرات الذهبية - أكبر عدد د لبيوتا فعام واحد 91 بيت ف 2012 - أكبر عدد د لبيوتا فالليݣا - أكبر عدد د التمريرات فالليݣا - لهداف التاريخي د لبارصا - لهداف التاريخي د لمنتخب د لارجونتين ف كاس لعالم 13 بيت ف 26 ماتش و بشكل عام 98 بيت ف 172 ماتش2 - التالت ف الترتيب ديال لهدافين د لمنتخبات مورا لبرطقيزي كريستيانو رونالدو 118 بيت و لإيراني علي دائي 109 د لبيوتا. التاني يلا حسبنا غير لي باقين كيلعبو ف منتخباتهوم مورا كريستيانو.3 حياتوعدل تولد ليونيل ميسي فمدينة روزاريو فلارجونتين نهار 24 يونيو 1987, وهو التالت من ربعة د لخوت. ملي دار 6 سنين, دخل يلعب مع لفرقة د مدينتو نيويلز ؤولد بويز Newells Old Boys ولعب معاهم ست سنين. فصغرو كتاشفو عندو لأطبا مشكل فالنقص ديال لهرمونات د النمو, و فرقتو جاها غالي باش تخلص عليه الدوا فالدوام.4 بداو واليديه تيحاولو يقلبو على شي طريقة باش يحلو لمشكل, وفشتنبر 2001 مشا مع باه و سكنو فبرصلونة, باش يشوفو واش ليو يقدر يسيني مع إف سي برصلونة و فنفس لوقت يخلصو عليه الدوا ديالو. فنونبر 2003, لعب أول ماتش ديالو مع لفرقة د لكبار د لبارصا ضد ف.س. پورطو, و كانت عندو 16 لعام. عيون لكلامعدل تقدر تزيد شوف بزاف د تصاور و لمعلومات ديال Lionel Messi ف ويكيميديا كومنز. هادي زريعة ديال مقالة خاصها توسع. تقدر تشارك ف لكتبة ديالها.